เจ็บจี๊ดๆที่หนังศรีษะและชา และปวดบริเวณท้ายทอยเป็นมาประมาณ1เดือนแล้วค่ะ อยากทราบว่ามีสาเหตุจากอะไรได้บ้างคะ
สวัสดีค่ะ อาการชาและปวดบริเวณศีรษะและท้ายทอย อาจเกิดจาก-ปลายเส้นประสาทอักเสบ เช่นการถูกกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง-การบาดเจ็บของเส้นประสาท โดยเส้นประสาทอาจเกิดความเสียหายจากอาการบาดเจ็บหรือการถูกกระแทกและกดทับ-โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น-ปวดจากกล้ามเนื้อบริเวณรอบๆศีรษะอักเสบ เป็นจากการใช้งานหรือการเกร็งกล้ามเนื้อมากเกินไปหลีกเลี่ยงการทำท่าที่กดทับบริเวณศีรษะและต้นคอ ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ หากชามากอาจรับประทานยาบำรุงปลายประสาทหรือยาแก้ปวดปลายประสาทเบื้องต้นได้แนะนำว่าถ้าอาการเป็นอยู่ตลอด ร่วมกับมีความผิดปกติอื่นๆเช่น กล้ามเนื้ออ่อนแรงร่วมด้วย ปากเบี้ยว หน้าเบี้ยว อาเจียนพุ่ง อาจเป็นอาการทางสมอง ควรไปพบแพทย์